OpenLLM-France/wikimedia huggingface dataset:
# Vilatge de Suert

El Vilatge de Suert, origen de la vila del Pont de Suert, és un despoblat antic del terme del Pont de Suert, dins del seu terme antic, pertanyent a l'Alta Ribagorça. És a la dreta de la Noguera Ribagorçana, molt a prop del límit del terme municipal.
Està situat uns dos quilòmetres al sud de la vila, dalt d'un turó on hi ha una torre elèctrica, al davant mateix de la Depuradora del Pont de Suert. La seva instal·lació va destruir en part el vilatge. S'hi arriba a peu, en uns 5 minuts, des de la carretera N-230, dos quilòmetres abans d'arribar al Pont de Suert.
El lloc és documentat des del 955, quan els comtes de Ribagorça donaren la vila de Suverte i tots els seus habitants al monestir de Santa Maria de Lavaix, i apareix diverses vegades en documents posteriors. A partir del segle xii s'anà desenvolupant el barri del Pont, pertanyent a Suert, cosa que va suposar un progressiu abandonament de Suert i, alhora, el desenvolupament del Pont de Suert. El 1240 ja es troba documentat lo Pont de Suert, on el monestir de Lavaix va mantenir la juridicció fins a la fi de l'Antic règim.
Al vessant sud del turó hi ha les restes de fins a onze construccions rectangulars, estretes i allargassades, amb el mur sud que aprofita per fer de contenció i anivellar, i amb l'entrada a l'oest.
A la part més alta hi ha les restes d'una construcció defensiva, amb un vall construït a l'entorn, que insinua un nucli defensiu adaptat a l'orografia del terreny. Es tracta, sens dubte, del prou documentat castell de Suert, esmentat, entre altres dates, el 958 i el 978.
Proper al vilatge de Suert hi ha les restes d'un antic pont.

## Bibliografia

* BOIX, Jordi. "El Pont de Suert". Dins El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0
* GONZÀLEZ I PÉREZ, Joan-Ramon [et al.]. "Castell de Suert" i "Vilatge de Suert", a Catalunya romànica. XVI. La Ribagorça. Barcelona: 1996, Enciclopèdia Catalana. ISBN 84-412-2511-7.

## Enllaços externs

* Institut Cartogràfic de Catalunya
# Viana de Duero

Viana de Duero és un municipi de la província de Sòria, a la comunitat autònoma de Castella i Lleó.

## Referències

* ↑ «Provincia de Soria (España): Municipios & Localidades» (en castellà), 22-01-2021. [Consulta: 5 març 2021].
# Villar de Tejas

Villar de Tejas (en castellà) és un llogaret del municipi de Xelva, a la comarca dels Serrans (País Valencià). Limita amb la Plana d'Utiel i està situat al sud de Xelva (a la capçalera del riu de Xera, separat per la Talaia de Xelva), i al vessant oriental de la serra del Negrete.
Destaquen al terme el pic de la Talaia de 1.157 metres, prop de Benagéber, i el Turó de la Nevera (1.205 metres) al nord, pròxim als termes de La Yesa, Andilla i Abejuela, ja a Terol.
Villar de Tejas comtava l'any 2009 amb 15 habitants i el 2011 amb 14 habitants. Està a la zona de llengua castellana del País Valencià.
L'església de la Misericòrdia és l'edifici més interessant i celebra les festes patronals el mes d'agost en honor de la Verge de la Misericòrdia.
Altres llogarets o massos propers són El Cerrito, Mas de Cholla, Mas de Caballero i Villar de Olmos i la Cañada, aquests darrers ja en terme de Requena.

## Referències

* 1 2 3 «Villar de Tejas». Gran Enciclopèdia Catalana. Barcelona: Grup Enciclopèdia Catalana.
* 1 2 «Villar de Tejas». Gran Enciclopèdia Catalana. Barcelona: Grup Enciclopèdia Catalana.
* ↑ Informació municipal de Xelva
* ↑ «Nomenclàtor, 2011». Arxivat de l'original el 2015-05-18. [Consulta: 17 abril 2012].
* ↑ «Villar de Tejas». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Gran Enciclopèdia Catalana.

## Enllaços externs

* Informació a la web de l'Ajuntament de Xelva
# Verrès

Verrès (arpità Verrès) és un municipi italià, situat a la regió de Vall d'Aosta. L'any 2007 tenia 2.658 habitants. Limita amb els municipis d'Arnad, Challand-Saint-Victor, Champdepraz, Issogne i Montjovet.

## Administració

Llista d'alcaldes :
| Període | Identitat | Partit |
| 2005- | Piero Prola | Llista cívica |

## Agermanaments

* Moûtiers, Roine-Alps

## Galeria

* Situació de Verrès a la Vall
* Església de Saint-Gilles dominant la vila
* Estació ferroviaria
# Vision

Vision és un personatge de ficció, un superheroi que apareix als còmics americans publicats per Marvel Comics. Creat per Roy Thomas i l'artista John Buscema, el personatge va aparèixer per primera vegada a The Avengers #57 (publicat l'agost de 1968, amb una portada d'octubre de 1968), i es basa en el personatge de Timely Comics del mateix nom que era un extraterrestre d'una altra dimensió. Vision és un androide construït pel robot dolent Ultron creat per Hank Pym. Originalment pensat per actuar com el "fill" d'Ultron i destruir els Venjadors, en lloc d'això, Vision es va girar contra el seu creador i es va unir als Venjadors per lluitar per les forces del bé. Des de llavors, ha estat representat com un membre freqüent de l'equip i, durant un temps, es va casar amb la seva companya d'equip, la Bruixa Escarlata. També va exercir com a membre dels Defenders.
Vision es va crear a partir d'una còpia de Human Torch, un home sintètic creat per Phineas T. Horton. Ultron va agafar aquest androide inert i li va afegir tecnologia més avançada, així com una nova programació del seu propi disseny i una còpia dels patrons d'ones cerebrals humanes. El resultat va ser Vision, un androide impulsat per la lògica però posseïdor d'emocions i capaç d'aconseguir un creixement emocional. Com a androide, Vision té una varietat d'habilitats i superpoders. Al còmic de 1989 "Vision Quest", Vision va ser desmantellat, després reconstruït amb un aspecte blanc com el guix i ara sense capacitat per a les emocions. El 1991 es va recuperar una major comprensió de les emocions, el 1993 es va restaurar la seva aparença vermella original i la seva personalitat completa i connexions emocionals amb els records es van restaurar el 1994 en la seva primera sèrie limitada homònima, Vision. Una altra sèrie limitada de quatre números, Avengers Icons: The Vision, es va publicar a finals de 2002. Del 2015 al 2016, Vision va tornar a tenir la seva pròpia sèrie, durant la qual va intentar viure als suburbis amb una família d'androides.
Des de la seva concepció, el personatge s'ha adaptat a diverses formes de mitjans fora dels còmics. Paul Bettany interpreta Vision a les pel·lícules de Marvel Cinematic Universe: Avengers: Age of Ultron (2015), Captain America: Civil War (2016) i Avengers: Infinity War (2018), la minisèrie de televisió WandaVision (2021) i la sèrie d'animació What if...? (2021).

## Referències

* ↑ Marvel Legend Reveals What Stan Lee Initially "Hated" About ... https://www.hollywoodreporter.com › heat-vision › age... May 1, 2015 – Stan Lee is the face of the Marvel Universe, but its summer crown jewel wouldn't exist without Roy Thomas. Thomas and artist John Buscema created key characters featured in Avengers: Age of Ultron, including the titular killer robot, played by James Spader, and the breakout android The Vision (Paul Bettany).
* ↑ «Paul Bettany». IMBD. [Consulta: 6 gener 2023].
# Vilobí (desambiguació)

«Vilobí» té aquests significats:
* Geografia:
** Municipis:
*** Vilobí d'Onyar, municipi de la comarca de la Selva.
*** Vilobí del Penedès, municipi de la comarca de l'Alt Penedès.
** Orografia:
*** Pèlags de Vilobí del Penedès, paratge natural de la comarca de l'Alt Penedès.
*** Serra de Vilobí, serra situada als municipis de l'Espluga de Francolí i Vimbodí i Poblet a la comarca de la Conca de Barberà i de Fulleda i Tarrés a la de les Garrigues.
*** Vilobí, muntanya que es troba al municipi de Vimbodí i Poblet a la comarca de la Conca de Barberà.
* Miscel·lània:
** Vilobí Club de Futbol, club català de futbol de la ciutat de Vilobí d'Onyar
# W. F. R. Weldon

W. F. R. Weldon (Highgate, 15 de març de 1860 - Londres, 13 d'abril de 1906) va ser un biòleg anglès, fundador de la revista Biometrika.

## Vida i Obra

Per la seva feina, el seu pare viatjava per tota Anglaterra i Weldon no va començar a ser escolaritzat sistemàticament fins als tretze anys. El 1876 va ingressar al University College de Londres amb la intenció de graduar-se en medicina, però va quedar molt impressionat per les classes de matemàtiques d'Olaus Henrici. L'any següent va continuar al King's College de Londres i el següent va ingressar al St John's College de Cambridge en el qual, i sota la influència de Francis Maitland Balfour, va canviar la seva orientació acadèmica vers la zoologia, graduant-se el 1881 amb les millors qualificacions.
L'any següent de graduar-se va estar a l'Estació Zoològica de Nàpols i el 1882 tornava a Cambridge per ser professor de zoologia. El 1883 es va casar amb Florence Tebb, qui va esdevenir la seva associada de recerca. L'any següent va ser nomenat fellow del St John's College i professor titular de morfologia dels invertebrats.
L'any 1890, va tornar al University College de Londres per a fer-se càrrec de la càtedra Jodrell de zoologia. Aquí va coincidir amb el matemàtic Karl Pearson amb qui va iniciar recerques an el camp de l'estadística biològica. Aquesta col·laboració va continuar encara que el 1899 Weldon se'n va anar a Oxford per ocupar la prestigiosa càtedra Linacre de zoologia. De fet, van ser ells dos qui van fundar la reconeguda revista Biometrika el 1901 per oposar-se a les idees saltacionistes dels mendelians representats per William Bateson, amb qui Weldon (i Pearson) van tenir intenses polèmiques.
Weldon no va tenir mai bona salut, però es negava a deixar la seva feina quan es trobava malament. Les vacances de Setmana Santa de 1906, va contraure una pneumonia que es va agreujar. Quan va arribar a Londres ja era massa tard: va morir a mitjans d'abril de 1906.

## Referències

* ↑ Joshi, 2017, p. 517.
* ↑ Magnello, 2001, p. 261.
* ↑ Magnello, 2001, p. 262-263.
* ↑ Joshi, 2017, p. 518.
* ↑ Joshi, 2017, p. 522.

## Bibliografia

* Magnello, Eileen. «Walter Frank Raphael Weldon». A: C.C. Heyde, E. Seneta (eds.). Statisticians of the Centuries (en anglès). Springer, 2001, p. 261-264. ISBN 978-0-387-95283-3.
* Joshi, Amitabh «Walter Frank Raphael Weldon (1860–1906)» (en anglès). Resonance, Vol. 22, Num. 6, 2017, pàg. 517-524. DOI: 10.1007/s12045-017-0496-8. ISSN: 0971-8044.

## Enllaços externs

* O'Connor, John J.; Robertson, Edmund F. «W. F. R. Weldon» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
# Virginia (Minnesota)

Virginia és una població dels Estats Units a l'estat de Minnesota. Segons el cens del 2000 tenia 9.157 habitants.

## Demografia

Segons el cens del 2000, Virginia tenia 9.157 habitants, 4.333 habitatges, i 2.270 famílies. La densitat de població era de 187,7 habitants per km².
Dels 4.333 habitatges en un 22,5% hi vivien nens de menys de 18 anys, en un 38,4% hi vivien parelles casades, en un 10,7% dones solteres, i en un 47,6% no eren unitats familiars. En el 42,6% dels habitatges hi vivien persones soles el 19,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2 i el nombre mitjà de persones que vivien en cada família era de 2,73.
Per edats la població es repartia de la següent manera: un 19% tenia menys de 18 anys, un 9,4% entre 18 i 24, un 25% entre 25 i 44, un 23,3% de 45 a 60 i un 23,2% 65 anys o més.
L'edat mediana era de 43 anys. Per cada 100 dones de 18 o més anys hi havia 85,9 homes.
La renda mediana per habitatge era de 28.873 $ i la renda mediana per família de 43.419 $. Els homes tenien una renda mediana de 38.834 $ mentre que les dones 22.473 $. La renda per capita de la població era de 17.776 $. Entorn del 10,6% de les famílies i el 15,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Virginia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Virginia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Volta a Castella i Lleó 2007

La Volta a Castella i Lleó 2007 va ser la 22a edició d'aquesta cursa ciclista que transcorre per Castella i Lleó. Es va disputar entre el 26 al 30 de març de 2007, sobre un total de 631 km, repartits entre cinc etapes.

## Classificacions finals
### Classificació general

| | Ciclista | Equip | Temps |
| 1 | Alberto Contador | Discovery Channel | 15h04'15" |
| 2 | Koldo Gil | Saunier Duval-Prodir | + 36" |
| 3 | Juan José Cobo | Saunier Duval-Prodir | + 46" |
| 4 | Igor Antón | Euskaltel-Euskadi | + 48" |
| 5 | Óscar Sevilla | Relax-GAM | + 55" |
| 6 | David López García | Caisse d'Epargne | + 58" |
| 7 | Jan Hruška | Relax-GAM | + 1'05" |
| 8 | Julián Sánchez Pimienta | Relax-GAM | + 1'06" |
| 9 | Manuel Beltrán | Liquigas | + 1'13" |
| 10 | Francisco Ventoso | Saunier Duval-Prodir | + 1'18" |

### Altres classificacions

* Classificació per punts. Francisco Ventoso (Saunier Duval-Prodir)
* Classificació de la muntanya. Ángel Vallejo (Relax-GAM)
* Combinada. Alberto Contador (Discovery Channel)
* Classificació per equips. Saunier Duval-Prodir

## Etapes

| Etapa | Data | Recorregut | Km | Vencedor d'etapa | Líder de la general |
| 1a | 26 de març | Zamora - Zamora | 10 km (CRI | Vladímir Karpets | Vladímir Karpets |
| 2a | 27 de març | Zamora - Salamanca | 157 km | Francisco Ventoso | Vladímir Karpets |
| 3a | 28 de març | Salamanca - Valladolid | 147,6 km | Francisco Ventoso | Vladímir Karpets |
| 4a | 29 de març | Valladolid - Alt de Navacerrada | 154,4 km | Alberto Contador | Alberto Contador |
| 5a | 30 de març | Burgo de Osma - Sòria | 162 km | Francisco Ventoso | Alberto Contador |

## Enllaços externs

* Volta a Castella i Lleó (castellà)
* Resultats a museociclismo.it
# Només les bèsties

Només les bèsties (originalment en francès, Seules les bêtes) és una pel·lícula dramàtica francesa del 2019 dirigida per Dominik Moll. Està basada en la novel·la Seules les bêtes de Colin Niel. S'ha doblat en català per La 2, que va emetre-la per primer cop el 12 de novembre de 2022; anteriorment s'havia subtitulat en aquesta llengua.

## Repartiment

* Denis Ménochet com a Michel
* Laure Calamy com a Alice
* Damien Bonnard com a Joseph
* Nadia Tereszkiewicz com a Marion
* Bastien Bouillon com a Cédric Vigier
* Valeria Bruni Tedeschi com a Evelyne Ducat
* Jenny Bellay com a Madame Calvet
* Guy Roger N'Drin com a Armand

## Referències

* ↑ Bradshaw, Peter «Only the Animals review – audacious web of love and strangeness». The Guardian, 28-05-2020 [Consulta: 5 novembre 2021].
* ↑ Dargis, Manohla «'Only the Animals' Review: A Missing Woman, a Cruel World». The New York Times, 28-10-2021 [Consulta: 5 novembre 2021].
* ↑ Plasse, Sabina Dana. «Only the Animals (Seules les bêtes)». Film Threat, 29-10-2021. [Consulta: 5 novembre 2021].
* ↑ «El cinema de La 2 - Només les bèsties». RTVE Catalunya, 14-11-2022. [Consulta: 17 novembre 2022].
* ↑ «La televisió. El cinema de La 2. Només les bèsties». El Punt Avui. Edició de Girona, 12-11-2022, p. 35.
* ↑ Seules les bêtes a la Base de dades de cinema en català

## Enllaços externs

* Només les bèsties a Goitaquèfanara.cat
# Volta a Castella i Lleó 2012

La Volta a Castella i Lleó 2012, 27a edició de la Volta a Castella i Lleó, es disputà entre el 13 i el 15 d'abril de 2012, sobre un total de 491,4 km, repartits entre tres etapes.
Degut a la reducció del pressupost la cursa passà de cinc a tres etapes, tot i que mantingué la seva categoria 2.1 dins l'UCI Europa Tour 2012.
Javier Moreno Bazán (Movistar Team) fou el vencedor final de la cursa gràcies a les bonificacions obtingudes en la darrera etapa, que li permeteren superar Guillaume Levarlet (Saur-Sojasun) per un sol segon i Pablo Urtasun (Euskaltel–Euskadi) per tres. Moreno també guanyà la classificació dels punts i la combinada, mentre que la muntanya anà a mans de Walter Pedraza (EPM-UNE) i el millor equip fou el (Movistar Team).

## Equips

Vint equips prenen part en aquesta edició:
* 4 UCI ProTeams: Rabobank ProTeam, Movistar Team, RadioShack-Nissan, Euskaltel–Euskadi ;
* 5 equips continentals professionals: Cofidis, Acqua & Sapone, Andalucía, Saur-Sojasun, Caja Rural ;
* 10 equips continentals: Efapel-Glassdrive, Endura Racing, Gios Deyser-Leon Kastro, Orbea Continental, Burgos BH-Castilla y León, Jamis-Sutter Home, EPM-UNE, Lokosphinx, Christina Watches-Onfone, Bonitas ;
* la selecció nacional argentina.

## Etapes

| Etapa | Data | Recorregut | Km | Vencedor d'etapa | Líder de la general |
| 1a etapa | 13 d'abril | Salamanca - Salamanca | 159,2 | Manuel Antonio Cardoso (POR) | Manuel Antonio Cardoso (POR) |
| 2a etapa | 14 d'abril | Àvila - Àvila | 157,6 | Luis León Sánchez (ESP) | Luis León Sánchez (ESP) |
| 3a etapa | 15 d'abril | Segòvia - Segòvia | 173,5 | Yelko Gómez (PAN) | Javier Moreno Bazán (ESP) |

## Classificacions finals
### Classificació general

| | Ciclista | Equip | Temps |
| 1 | Javier Moreno Bazán (ESP) | Movistar Team | 12h 46' 05" |
| 2 | Guillaume Levarlet (FRA) | Saur-Sojasun | + 01" |
| 3 | Pablo Urtasun (ESP) | Euskaltel–Euskadi | + 03" |
| 4 | David de la Cruz (ESP) | Caja Rural | + 40" |
| 5 | Tiago Machado (POR) | RadioShack-Nissan | + 19" |
| 6 | José Vicente Toribio (ESP) | Andalucía | + 30" |
| 7 | Jonathan Castroviejo (ESP) | Movistar Team | + 1' 36" |
| 8 | Linus Gerdemann (GER) | RadioShack-Nissan | + 1' 41" |
| 9 | Ivan Velasco (ESP) | Euskaltel–Euskadi | + 1' 50" |
| 10 | David Blanco (ESP) | Efapel-Glassdrive | + 3' 13" |

### Altres classificacions

* Classificació per punts. Javier Moreno Bazán (Movistar Team)
* Classificació de la muntanya. Walter Pedraza (EPM-UNE)
* Classificació de la combinada. Javier Moreno Bazán (Movistar Team)
* Classificació per equips. Movistar Team

## Referències

* ↑ Es oficial: Sí habrá Vuelta a Castilla y León
* ↑ (anglès) «Cardoso wins opening stage at Vuelta a Castilla y Leon». [Consulta: 14 abril 2012].

## Enllaços externs

* Volta a Castella i Lleó (castellà)
* Volta a Castella i Lleó 2012 (web oficial de l'UCI) Arxivat 2014-12-20 a Wayback Machine.
# Cantó de Plombières-les-Bains

El cantó de Plombières-les-Bains és un cantó francès del departament dels Vosges, situat al districte d'Épinal. Té 4 municipis i el cap és Plombières-les-Bains.

## Municipis

* Bellefontaine
* Girmont-Val-d'Ajol
* Plombières-les-Bains
* Le Val-d'Ajol

## Història

Llista dels consellers generals successius :
| Data d'elecció | Identitat | Partit |
| 1945-1964 | M. Gury | Divers droite, després RS, després UNR |
| 1964-1970 | M. de Buyer | Divers droite |
| 1970-1976 | Robert Claude | Divers droite |
| 1976-198. | M. Antoine | RPR |
| 198.-1989 | Gérard Grivet | RPR |
| 1989- | Philippe Faivre | RPR, després UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 9.404 | 9.834 | 9.242 | 8.669 | 8.120 | 7.487 | 7.161 |
| A partir de 1990: Població sense dobles comptes |||||||
# Campionat del Món de ciclisme en ruta

«Campionat del Món de ciclisme en ruta» té aquests significats:
* Campionat del Món de ciclisme en ruta masculí
* Campionat del Món de ciclisme en ruta femení
# Maneti georgià

El maneti o manat (en georgià: მანეთი) va ser la moneda de curs legal de l'antiga República Democràtica de Geòrgia i més tard de la República Socialista Soviètica de Geòrgia entre 1919 i 1923. Va substituir al ruble transcaucàsic i es va dividir en 100 kapeiki (en georgià: კაპეიკი). Quan Geòrgia va passar a formar part de la República Federal Socialista Soviètica de Transcaucàsia va ser substituït de nou pel segon ruble transcaucàsic.
El Tresor de la República Democràtica de Geòrgia va emetre solament paper moneda en denominacions que anaven des dels 50 kapeiki fins als 5.000 maneti. Exceptuant el bitllet de 50 kapeiki, tots els altres bitllets tenen la denominació escrita en francès (roubles) i en rus (рублей). El 1922 l'RSS de Geòrgia va emetre bitllets que anaven des dels 5.000 als 5 milions de maneti.

## Bitllets

Bitllets emesos pel Tresor de Geòrgia :
| Denominació | Color predominant |
| 50 Kapeiki | Blau/Groc |
| 1 Maneti | Roig |
| 3 Maneti | Verd |
| 5 Maneti | Marró |
| 10 Maneti | Roig |
| 50 Maneti | Marró/Negre |
| 100 Maneti | Verd |
| 500 Maneti | Roig/Marró |
| 500 Maneti | Verd/Marró |
| 1.000 Maneti | Roig/Marró |
| 1.000 Maneti | Roig/Marró |
| 5.000 Maneti | Blau/Marró |

## Vegeu també

* Lari georgià
* Ruble transcaucàsic
# Teddy Tamgho

Teddy Tamgho (15 de juny de 1989, París, França) és un atleta francès especialitzat en la modalitat de triple salt, tot i que tampé participa en salt de llargada. Ha estat campió del Món i d'Europa en pista coberta.

## Biografia

Des de petit, s'interessà per l'atletisme, fins que a l'edat de tretze anys va comença a saltar triple. La seva primera aparició en un gran campionat va ser l'any 2007 al Campionat d'Europa Júnior, on va quedar-se fora del podi, quedant en quarta posició, fent-se marca personal amb un salt de 16,35m.
L'any següent va fer un salt de 16,94 al Campionat de França, on va posar-se segon del rànquing de tots els temps darrere de Volker Mai. Tomagho va declarar que el seu punt fort fins a l'execució del salt era la velocitat. Sempre ajudat i recolzat pel seu entrenador Jean-Hervé Stievenart.
Amb l'arribada de la pista l'aire lliure Tomagho, va alçar-se a l'escena mundial. Al Campionat de Món júnior del 2008, Tomagho va voler quedar primer i poder fer la marca de 17,13m per poder formar part de l'equip olímpic francès. Va guanyar el concurs amb un salt de 17,33m, però van anul·lar-li el salt per l'ajuda del vent (2,1). Quedant-se a fora de l'equip olímpic francès pel seu salt de 16,79.
A començaments de l'any 2009, va superar la marca de 16,94, tres cops fins que al febrer va arribar als 17,37m. A finals del mes en una competició va tornar a millorar la marca en 17,58, sent així un dels atletes sub-23 del món. Aquell mateix any va aconseguir el seu primer títol de campió nacional amb 17,44m. Durant el Campionat d'Europa de l'any 2009, competint amb una lesió, va quedar fora de la final saltant 16 metres, i fent dos nuls.
En 2010 Teddy Tamgho va guanyar la medalla de bronze als europeus de Barcelona i es va proclamar campió del Món en pista coberta. Un any després, campió europeu a París en la mateixa modalitat, superant el seu propi rècord del món de triple amb 17,92. Les seves anteriors plusmarques les va aconseguir a Doha en 2009(17,90) i al Mudial de 2010 a Aubière, on va aconseguir 17,91.
El 20 de desembre de 2011 va ser suspès per un any per la Federació francesa a conseqüència d'un enfrontament violent amb una altra atleta i membres del cos tècnic. Per tant, no va poder participar ni als Mundials en pista coberta d'Istambul ni als Jocs Olímpics de Londres.
# Aulus Postumi Albí (propretor)

Aulus Postumi Albí (llatí: Aulus Postumius Albinus) va ser un magistrat romà, fill d'Espuri Postumi Albí Magne i germà d'Espuri Postumi Albí. Formava part de la gens Postúmia, una antiga família romana d'origen patrici.
El seu germà el va nomenar propretor el 110 aC a Àfrica durant la guerra contra Jugurta quan va deixar el comandament. Aulus va anar a assetjar Suthal on eren dipositats els tresors de Jugurta, però aquest el va subornar amb molts de diners, i Postumi Albí va conduir el seu exèrcit a un lloc retirat, on va ser atacat per sorpresa pels númides, i només va salvar l'exèrcit de la destrucció retirant-se i passant sota el jou, i amb la promesa de sortir de Numídia en deu dies.

## Referències

* ↑ Biblioteca electrònica del NARPAN, El Iugurta català del segle XIV Edició de Montserrat Lluch Juncosa
* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 92.